Ma stajniex nemmnu lil għajnejna! Fl-aħħar sigħat saret sejħa urġenti ħafna għad-demm miċ-Ċentru tat-Trasfuzjoni tad-Demm. L-appell ixxandar mal-erbat irjieħ ta' Malta u kienu bosta Maltin li resqu 'l quddiem biex jagħtu d-demm għax kien hemm periklu serju li xi operazzjonijiet l-isptar ikunu posposti. Dan huwa sinjal sabiħ tal-qalb ġeneruża tal-Maltin. Pero' bqajna imbellħin u xxukjati b'dak li qrajna fis-sezzjoni tal-kummenti taħt l-aħbar li kif rappurtat fuq timesofmalta.com . Possibbli li ċ-Ċentru tat-Trasfużjoni tad-Demm ta' Malta għandu policy li ma jaċċettax demm minngħand l-omosesswali? Jekk hu veru dan, għaliex din id-diskrimazzjoni fuq bażi ta' orjentazzjoni sesswali? X'għandhom dawn differenti minn bnedmin oħra adulti? Aħna dan nikkunndannawh bil-qawwa kollha! Għadna ġejjin minn referendum li sewa €4 miljun biex ikollna dritt ċivili li hu d-divorzju, u issa nisimgħu b'ċuċata bħal din? Jista' l-Ministru tas-Saħħa (li BTW kien wieħed minn dawk li ħareġ bil-qawwa kontra d-divorzju) jilluminana dwar għaliex omosesswali ma jistgħux jagħtu d-demm jekk inhuma adulti sani u mingħajr mardu u d-demm tagħhom jista' jsalva l-ħajja ta' bniedem ieħor? Jaqaw anke s-servizz tas-saħħa tagħna jridu joħorġu mill-Medju Evu?
"Demmek mhux tajjeb għax int pufta"